
Tennisesaali tasuta kasutusse andmine
1. Asjaolud ja menetluse käik
Narva Linnavalitsuse Kultuuriosakonda laekus MTÜ LTK Narova taotlus palvega tasuta kasutada aadressil Aleksander Puškini tänav 25B asuvat Narva Paemurru Spordikooli tennisesaali. Taotlusele on Narva Paemurru Spordikooli juhatus kooskõlastuse andnud.
Ruumide kasutamise eesmärk on MTÜ LTK Narova treeningute korraldamine lauatennise harrastajatega. Spordiklubi LTK Narova liikmed esindavad Narva linna riiklikel ja rahvusvahelistel võistlustel.
Küsimus vaadati läbi Narva linnavarakomisjoni 05.10.2011 istungil (protokoll nr 12, punkt 10). Komisjon nõustus taotlusega ja lubas MTÜ-le LTK Narova tasuta kasutada tennisesaali Narva Paemurru Spordikooli juhatusega kooskõlastatud graafiku alusel.

2. Õiguslikud alused
Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 17.03.2005. a määrusega nr 14/52 vastuvõetud „Linnavara kasutusse andmise korra” punktidele 7.2, 7.2.3 võib linnavalitsuse korraldusega linnavara kasutusse anda tasuta tähtajaga kuni viis aastat või tähtajatult mittetulundusühingutele.

3. Otsus

Anda MTÜ-le LTK Narova, registrikood 80145161, tasuta kasutusse Narva Paemurru Spordikooli tennisesaali (aadressiga Aleksander Puškini tänav 25B, Narva) lauatennise harrastajate treeningute korraldamiseks Narva Paemurru Spordikooli juhtkonnaga kooskõlastatud graafiku alusel.

4. Rakendussätted
4.1 Käesolev korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

